Második kiegészítő jegyzőkönyv

a Spanyol Királyságnak és a Portugál Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodáshoz

Egyrészről

AZ EURÓPAI GAZDASÁGI KÖZÖSSÉG

és másrészről

AZ IZLANDI KÖZTÁRSASÁG,

TEKINTETTEL az 1972. július 22-én Brüsszelben aláírt, az Európai Gazdasági Közösség és az Izlandi Köztársaság között létrejött megállapodásra – a továbbiakban: "megállapodás" –, valamint az 1986. július 14-én Brüsszelben aláírt, a Spanyol Királyság és a Portugál Köztársaság Közösséghez való csatlakozása következtében a megállapodáshoz csatolt kiegészítő jegyzőkönyvre,

MIVEL a Tízek Közössége által – az egyes, Spanyolországból és Portugáliából behozott termékekre – alkalmazandó vámok beszedését a 839/88/EGK rendelet alapján teljes mértékben felfüggesztették, miután a vámok 2 %-ra vagy az alatti szintre csökkentek;

MIVEL az Európai Szabadkereskedelmi Társulás tagállamainak miniszterei 1988. június 15-én megállapodtak abban, hogy a Spanyolországból behozott termékekre vonatkozóan hasonló intézkedéseket hoznak;

MIVEL a megállapodáshoz csatolt kiegészítő jegyzőkönyv nem rendelkezik arról, hogy az Izlandi Köztársaság felfüggeszti a Spanyolországból behozott árukra vonatkozó vámokat;

MIVEL azonban az Izlandi Köztársaság és a Portugál Köztársaság közötti kereskedelemben nincs szükség további intézkedésekre, minthogy a megállapodás hatálya alá tartozó, Portugáliából Izlandra behozott termékekre vonatkozó vámokat már az előtt eltörölték, hogy az említett ország csatlakozott a Közösséghez,

ÚGY HATÁROZTAK közös megegyezéssel, hogy rendelkeznek a megállapodás hatálya alá tartozó, Spanyolországból Izlandra behozott termékekre vonatkozó vámok teljes felfüggesztéséről, amint a vámok 2 %-ra vagy az alatti szintre csökkennek, és hogy

MEGKÖTIK EZT A JEGYZŐKÖNYVET:

1. cikk

(1) A megállapodáshoz csatolt kiegészítő jegyzőkönyv 3. cikke alapján Izlandon a Spanyolországból behozott termékekre alkalmazandó vámok beszedését teljes mértékben felfüggesztik, amint a vámok szintje az értékvám 2 %-ára vagy az alatti szintre csökken.

(2) Az (1) bekezdést kell megfelelően alkalmazni azokra a külön vámtételekre is, amelyek szintje nem haladja meg az értékvám 2 %-át.

2. cikk

Ez a jegyőkönyv a megállapodás szerves részét képezi.

3. cikk

Ezt a jegyzőkönyvet a szerződő felek saját eljárásukkal összhangban hagyják jóvá. Ez a jegyzőkönyv azt a napot követő második hónap első napján lép hatályba, amikor a szerződő felek értesítik egymást arról, hogy az e célból szükséges eljárásokat befejezték.

4. cikk

Ez a jegyzőkönyv két-két eredeti példányban készült angol, dán, francia, görög, holland, német, olasz, portugál, spanyol és izlandi nyelven, amely szövegek mindegyike egyaránt hiteles.

Hecho en Bruselas, a catorce de abril de mil novecientos ochenta y nueve.Udfærdiget i Bruxelles, den fjortende april nitten hundrede og niogfirs.Geschehen zu Brüssel am vierzehnten April neunzehnhundertneunundachtzig.Έγινε στις Βρυξέλλες, στις δέκα τέσσερις Απριλίου χίλια εννιακόσια ογδόντα εννέα.Done at Brussels on the fourteenth day of April in the year one thousand nine hundred andeighty-nine.Fait à Bruxelles, le quatorze avril mil neuf cent quatre-vingt-neuf.Fatto a Bruxelles, addì quattordici aprile millenovecentottantanove.Gedaan te Brussel, de veertiende april negentienhonderd negenentachtig.Feito em Bruxelas, em catorze de Abril de mil novecentos e oitenta e nove.Gjört í Brussel, hinn fjórtánda dag aprílmánaóar nítján hundruó áttatíu og níu.

Por el Consejo de las Comunidades EuropeasFor Rådet for De Europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades EuropeiasFyrir hönd ráós Evrópubandalaganna

+++++ TIFF +++++

Por la República de IslandiaFor Republikken IslandFür die Republik IslandΓια τη Δημοκρατία της ΙσλανδίαςFor the Republic of IcelandPour la république d'IslandePer la Repubblica d'IslandaVoor de Republiek IjslandPela República da IslândiaFyrir hönd Lýóveldisins Íslands

+++++ TIFF +++++

--------------------------------------------------